id en de id en id ms ms ms ms ms id id id ms ms ms ms id ms ms id id ms ms id ms id ms id id id id id id ca id ms id ms id id ms id id id id id id id id ms sw en id ms id ms ms ca en id id ms ms ms id ms id ms ms ms id ms id id id ms ms id id ms ms id ms id id id id id id en en en en id id id id id en ja en id en id en ms en en en ms en en en id en en en ms en en en id ms ms ms ms en id en en en en ms en en en ms en en en en id id ms id id id en en en id en ro en id en en en ms en id en ms en en en ms en en en en fa en en en id ms id ms ms en en en ms en it
3 SALAH FAHAM TENTANG HARTA PUSAKA: HIBAH, WASIAT, FARAID
3 SALAH FAHAM TENTANG PUSAKA
Fahami dan pelajar hibah, wasiat, dan faraid untuk memudahkan proses pusaka anda
Di sini salah faham yang sering berlaku di kalangan umat islam di Malaysia
PERTAMA: TULIS WASIAT UNTUK AGIH HARTA KEPADA ANAK
Rata rata apabila ditanya kepada ibu bapa sekarang, bagaimana nak agihkan harta kepada anak mereka?
Jawapannya yang diberi ialah wasiat. Sebenarnya bukan. Ini salah faham biasa yang ada di masyarakat Melayu, barangkali kerana melihat 3 Abdul berulang kali. Hehe
Ya. Jika anda seorang ibu bapa, ada buat wasiat untuk beri sama rata kepada anak, atau anda tiada anak lelaki. Jadi anda buat wasiat supaya anda dapat bagi sama rata kepada anak, atau beri semua harta kepada anak perempuan anda
Wasiat anda tidak sah dari segi syarak.
Wasiat tidak boleh diberikan kepada waris berdasarkan hadis ini
Daripada Abi Umamah berkata, “Aku telah mendengar Nabi Sallallahu ‘Alaihi Wassallam bersabda, Sesungguhnya Allah Ta’ala telah memberikan kepada orang yang berhak haknya, ketahuilah tiada wasiat kepada ahli waris” (Hadits Riwayat Abu Daud)
Ali ada 2 anak lelaki, 2 orang anak perempuan. Ali ingin mengagihkan sama rata kepada anak lelaki dan anak perempuan. Kerana kasih sayangnya yang tidak berbelah bahagi.
Oleh itu, Ali pun membuat wasiat dengan syarikat A dan juga peguam A. Ali menulis semua pesanan dalam wasiat itu bagaimana anak anaknya agihkan hartanya supaya adil
Apabila meninggal, anak semua berkumpul untuk bincang agihan harta pusaka.
2 orang anak perempuannya bersetuju ikut wasiat, 2 orang anak lelaki pula tidak bersetuju dengan wasiat dibuat oleh arwah Ayah, sebab dia rasa rugi. Lelaki dapat 2 bahagian, kenapa perlu ikut wasiat untuk agih sama rata.
Akhirnya, pergagihan mengikut faraid kerana ada 2 waris tidak bersetuju. Di sini adik beradik sudah bermasam muka kerana anak perempuan terasa dengan perlakuan anak lelaki yang nampak sangat mengejar harta ayahnya dan tidak dengar pesanan ayahnya.
Kesudahan, adik beradik bergaduh kerana tidak puas hati dek kerana pusaka arwah ayah. Harta pusaka menjadi puaka
KEDUA: APA FUNGSI WASIAT SEBENARNYA?
Tugas wasi ialah menjalankan proses pusaka arwah dengan amanah.
Tugasnya amat berat dan banyak perlu dibuat tanpa mengharapkan sebarang balasan. Namun besar pahala mereka yang menjadi wasi ini kerana membantu arwah mengagihkan harta pusakanya. Peranan Wasi amat penting di Mahkamah Tinggi kerana jika tiada pelantikan wasi oleh arwah. Kes tidak diteruskan selagi tidak jumpa 2 orang penjamin
Ali tidak melantik wasi. Tiba tiba beliau terkena serangan jantung. Arwah meninggalkan harta dalam nilaian 4 juta.
Oleh itu, waris yang ingin menuntut harta perlu mencari 2 orang yang sama harta 4 juta sebelum membuat proses Probate.
Disebabkan anak anak Ali tidak tahu mencari siapa. Akhirnya harta arwah sudah setahun tidak dapat dicairkan
Akhirnya harta umat islam tidak dimanfaatkan kerana proses yang sukar serta kos yang tinggi di mahkamah Tinggi
2,Wasiat 1/3 untuk amal jariah
Kita masih boleh mendapatkan saham akhirat kita walaupun kita sudah meninggal dunia.
Wasiatkan 1/3 dari harta pusaka anda untuk disedekahkan.
Di sini tidak perlu persetujuan waris kerana ini sememangnya hak arwah untuk bersedekah
Waris wajib ikut. Yang boleh tidak diikut oleh waris jika wasiat yang anda buat melebihi 1/3 harta anda.
Haa jangan pening ya
Wasiat wajib ikut – 1/3 amal jariah
Wasiat tidak wajib dikut-wasiat yang lebih 1/3 untuk beri ke waris
Dalil yang membenarkan wasiat 1/3 ini dibuat ialah perbualan ayah Saad Bin Abi Waqqas dengan Rasulullah saw
Daripada Saad bin Abi Waqas r.a, daripada bapanya dia berkata, Aku telah sakit yang teruk ketika di Mekah. Kemudian aku sembuh dari sakit yang boleh membawa mati. Maka Rasulullah saw sentiasa datang melawatku, kemudian aku bertanya Rasulullah saw, ‘ Wahai Rasulullah! Aku mempunyai harta yang banyak dan tidak ada yang akan mewarisiku melainkan seorang anak perempuan. Apakah boleh aku sedekahkan dua pertiga (2/3) daripada hartaku?’ Jawab Rasulullah saw, ‘Tidak!’. Aku berkata; Bagaimana kalau separuh (1/2)? Jawab Rasulullah saw, ‘Tidak!’ Aku berkata, ‘Kalau satu pertiga (1/3)? Jawab Rasulullah saw, ‘Satu pertiga (1/3) itu sudah banyak. Sesungguhnya adalah lebih baik kamu meninggalkan anakmu kaya dari meninggalkan mereka miskin, meminta-minta daripada orang lain. Sesungguhnya apa yang kamu belanjakan akan diberi pahala walaupun sesuap makanan kepada isterimu’. “
Di sinilah yang membenarkan anda boleh membuat wasiat 1/3 untuk amal jariah anda di akhirat nanti
Jadi, jika saya nak agihkan harta kepada anak saya, apa yang perlu saya buat?
3. CARA PERGAGIHAN MELALUI HIBAH
Jika anda jatuh dalam kategori di bawah
Pasangan suami Isteri yang membeli rumah secara bersama ( 2 nama SNP/Joint Loan)
Pasangan yang mempunyai anak perempuan sahaja
Pasangan yang mempunyai anak angkat
Pasangan yang berkahwin tetapi belum dikurniakan cahaya mata selepas sekian lama
Pasangan yang masih mempunyai ibu dah ayah
Golongan yang sekian lama membujang
Golongan yang mempunyai anak lelaki dan perempuan
Pasangan yang mempunyai anak OKU
Individu yang berkahwin semula selepas kematian pasangan
Individu yang akan menunaikan ibadah Umrah dan Haji
Anda perlu merancang dari sekarang.
Dalam post seterusnya saya akan terangkan satu persatu kenapa golongan di atas ini kritikal
Dengan membuat hibah bersyarat, anda boleh menghibahkan kepada anak anak secara sama rata, hibahkan kepada anak perempuan anda, dan hibahkan harta kepada suami/isteri anda
Kelebihannya hibah ialah ianya telah terkeluar dari pusaka. Maksudnya tidak akan dikira dalam faraid.
Dan waris wajib ikut apa yang diperintahkan hibah oleh Ali
Ali sangat sayang kepada anak perempuan dan isteri, Beliau juga tahu mereka akan dapat bahagian paling sedikit, selebihnya akan dapat kepada adik beradik lelakinya
Oleh itu, beliau pun hibahkan rumah, duit akaun Tabung Haji, tanah di kampong, kepada isteri dan anaknya
Apabila Ali meninggal, rumah dan juga duit akaun Tabung Haji akan menjadi 100% milik isteri dan anaknya.
Adik beradiknya lelaki Ali tidak boleh menuntut kerana itu bukan harta pusaka, ianya telah terkeluar kerana Ali sudah hibahkan kepada isteri dan anaknya waktu Ali hidup
Sekarang, nampak perbezaan fungsi hibah dan wasiat?
Setiap instrumen ada kepentingan dan kegunaannya. Jika ada kawan kawan yang membuat wasiat, terangkan mereka perkara ini.
Saya jumpa ramai waktu beri slot penerangan
di sekolah, dan di rumah
Wasiat bukan untuk waris. Jika buat kepada waris sekalipun, waris ada hak untuk mengikutinya atau tidak .Jika ingin agihkan harta pusaka
Buatlah hibah. Rancang harta pusaka anda sekarang
Harta Pusaka, Rakan Niaga, Takaful, Unit Trust
Apa ancaman dan peluang agen takaful/unit Amanah pada tahun 2019?
Bahaya Hibah Takaful dan apa solusinya?
Cara urus pusaka arwah dan proses tuntutannya
July 7, 2017 @ 11:05 am
Hibah dan wasiat, nampaknya hibah lebih baik la ya?
March 29, 2018 @ 2:28 am
as salam. boleh tak buatkan saya persamaan dan perbezaan wasiat hibah faraid dan pusaka.terima kasih
June 10, 2018 @ 6:28 am
Ada di artikel lain. Puan boleh baca. Terima kasih
August 6, 2018 @ 12:23 pm
Terima kasih Fatihin, good sharing. Teruskan usaha dakwah people tentang perancangan harta.
September 11, 2018 @ 11:53 pm
Assalam, saya telah berkahwin baru selepas 7 tahun bercerai dgn suami saya, saya ada seorang anak perempuan tunggal semasa berkahwin dgn bekas suami dulu, saya telah membeli rumah dan telah selesai bayaran. Soalan saya, bolehkah saya hibbahkan rumah tersebut kepada anak saya?. Berhakkah suami baru saya menuntut rumah tersebut selepas saya mati?. Mohon penjelasan. Terima kasih.
September 12, 2018 @ 12:11 am
Assalamualaikum wbt.. Jawapannya boleh dihibahkan
Puan Nor boleh menyediakan dengan menghubung dengan mana mana konsultan saya.
Boleh saya tahu Puan tinggal di mana supaya mudah untuk saya cek dengan konsultan.
Jika Puan ingin melihat profil saya. Boleh lihat di bawah ini
Boleh buka mengunakan facebook
Atau hubungi saya melalui whatapps
October 31, 2018 @ 10:07 am
Saya sudah kahwin dan ada anak 4 org. Isteri tidak bekerja. Ibu bapa saya masih hidup. Bolehkan saya hibahkan segala harta saya (rumah, wang simpanan) kepada isteri sekiranya saya meninggal dunia?
November 15, 2018 @ 1:04 am
November 13, 2018 @ 12:51 pm
Terima kasih atas perkongsian.
Baru2 ini ibu ayah saya ada pergi ke beberapa badan pengurusan harta pusaka utk bertanya ttg hibah/wasiat.
Mereka berniat nak buat hibah..tapi pihak2 yang mereka jumpa berkata,tak perlu hibah,wasiat sahaja sudah cukup.Salah satu pihak berkata ini kerana ibu ayah saya mempunyai 3 anak lelaki dan 2 anak perempuan,jadi wasiat sudah memadai.
Saya tahu ibu ayah saya berhasrat memberi kami semua sama rata (ibu sendiri yg beritahu saya,dan saya juga ada bersama mereka waktu mereka jumpa salah satu badan2 di atas).
Dani drpd artikel ini,nampak seperti hibah yang sesuai.
jadi saya tertanya2,kenapa mereka berkata – buat wasiat,bukan hibah?
November 15, 2018 @ 1:02 am
Berjumpa dengan Shariah Estate Planners, mereka akan berikan advise yang baik. Hibah dan wasiat. Dua duanya penting dalam perancangan harta pusaka
November 20, 2018 @ 11:01 pm
Assalamualaikum puan… makcik saya ada meninggalkan wasiat yg dibuat melalui assalihin.. pada awalnya, beliau mengambil package basic dimana wasiatnya mengatakan harta dibahagi sama rata sesama waris.. dlm masa yg sama, beliau ada membuat senarai dgn pihak assalihin utk mengubah wasiat tersebut dgn meletakkan ada harta2 yg dihibahkan tetapi tidak sempat utk ditanda tangan.. adik beradik semuanya perempuan dan tidak mempunyai waris lelaki yg lain.. bolehkah jika kami ingin menggunakan senarai yg dibuat walaupun belum ditandatangan dgn pwrsetujuan semua waris?
December 9, 2018 @ 11:30 am
Salam. Mak saya baru meninggal dunia 3 minggu yang lepas. Semasa hayat nya, arwah ada menyatakan kepada anak-anak & abah bahawa semua wang simpanan dia hanya digunakan untuk kenduri tahlil arwah sahaja. Adakah itu dianggap sebagai wasiat? Perlukan kami melakukan faraid keatas wang simpanan nya? Terima kasih.
January 20, 2019 @ 7:58 pm
Adakah hibah akan sah jika tiada saksi atau surat hitam putih…hanya lafaz sahaja antara pemberi hibahkpd penerima hibah…
January 27, 2019 @ 12:24 pm
Kena ada format khas tuan
Leave a Reply Cancel reply
Your email address will not be published. Required fields are marked *
Adab paling penting untuk berjaya dalam industri ini
KEJAYAAN BERMULA DENGAN HABIT ANDA
Betul ke ambil hibah takaful untuk selesai masalah pusaka 2 nama? Baca sini
PLAN TAKAFUL HIBAH SEHINGGA RM300,000 PALING BERBALOI UNTUK ORANG SUDAH SAKIT( DIBUKA SEHINGGA 19/11/2019 SAHAJA)
Perbandingan Takaful untuk pampasan RM500,000 2019
Copyright © 2016 The Company, All Rights Reserved
13A, Pusat Perniagaan Suri Puteri, Seksyen 20, Shah Alam,
40300, Shah Alam, Selangor